Id-Deċiżjoni tal-Kummissjoni
tat-3 ta’ Marzu 1997
li temenda d-Deċiżjoni 93/198/KEE li tistipula mudell għall-attestament tal-kondizzjonijiet tas-saħħa u veterinarji ta’ l-annimali għall-importazzjoni ta’ annimali ovini u kaprini domestiċi minn pajjiiżi terzi
(Test b’relevanza għaż-ŻEE)
(97/231/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 Diċembru 1972 dwar problemi ta’ spezzjoni veterinarja u tas-saħħa ma’ l-importazzjoni ta’ annimali bovini, ovini u kaprini u majjali, laħam frisk jew prodotti tal-laħam minn pajjiżi terzi [1], kif l-aħħar emendata bir-Direttiva 96/91/KE [2], u b’mod partikolari l-Artikoli 8 u 11 tagħha,
Billi d-Direttiva tal-Kunsill 91/68/KEE [3], kif l-aħħar emendata bl-Att ta’ Adeżjoni ta’ l-Awstrija, il-Finlandja u l-Isvezja, tistipula l-kondizzjonijiet tas-saħħa ta’ l-annimali li jirregolaw il-kummerċ fil-Komunità ta’ l-annimali ovini u kaprini;
Billi d-Deċiżjoni tal-Kummissjoni 93/198/KEE [4], kif l-aħħar emendata bl-Att ta’ Adeżjoni ta’ l-Awstrija, il-Finlandja u l-Isvezja, tistipula l-attestament tal-kondizzjonijiet veterinarji u tas-saħħa ta’ l-annimali għall-importazzjoni ta’ annimali ovini u kaprini domestiċi;
Billi huwa meħtieġ li jiġi estiż il-kamp ta’ l-applikazzjoni ta’ din id-Deċiżjoni sabiex tiġi stabbilita ċertifikazzjoni tal-kondizzjonijiet veterinarji u tas-saħħa ta’ l-annimali għall-importazzjoni tan-nagħaġ u l-mogħoż minn pajjiżi terzi għal skopijiet ta’ trobbija u simna;
Billi d-Deċiżjoni tal-Kummissjoni 97/232/KE [5] li tistabbilixxi listi ta’ pajjiżi terzi li minnhom jistgħu jiġu awtorizzati importazzjonijiet ta’ nagħaġ għall-qatla, simna jew trobbija;
Billi l-annimali ovini u kaprini li għandhom jiġu impurtati għandhom jissodisfaw ċerti ħtiġiet li għandhom x’jaqsmu mal-ħelsien mill-bruċellożi;
Billi l-miżuri li għalihom tipprovdi din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
Id-Deċiżjoni 93/198/KEE hija emendata kif ġej:
1. it-test ta’ l-Artikolu 1 huwa sostitwit b’dan li ġej:
"L-Istati Membri għandhom jawtorizzaw l-importazzjoni ta’ annimali domestiċi ta’ l-ispeċi ovini u kaprini li jikkonformaw mal-ħtiġiet taċ-ċertifikat tas-saħħa ta’ l-annimali stipulat fit-Taqsimiet 1a u 1b ta’ l-Anness I fir-rigward ta’ annimali tal-qatla. Dan iċ-ċertifikat għandu jakkompanja l-konsenji ta’ annimali ovini u kaprini minn dawk il-pajjiżi terzi jew partijiet minnhom li jidhru fit-Taqsimiet 1 u 2 ta’ l-Anness li jinsab mad-Deċiżjoni tal-Kummissjoni 97/232/KE [6]."
;;
2. it-test ta’ l-Artikolu 2 huwa sostitwit b’dan li ġej:
"1. ‘L-Istati Membri għandhom jawtorizzaw l-importazzjoni ta’ annimali domestiċi ta’ l-ispeċi ovini u kaprini li jilħqu l-ħtiġiet taċ-ċertifikat tas-saħħa ta’ l-annimali stipulat fl-Anness II, Taqsima 1a fir-rigward ta’ annimali tas-simna. Dan iċ-ċertifikat għandu jakkompanja l-konsenji ta’ annimali ovini u kaprini għas-simna minn dawk il-pajjiżi terzi jew partijiet minnhom li jidhru fl-Anness, Taqsima 3 li tinsab mad-Deċiżjoni tal-Kummissjoni 97/232/KE.
2. ‘L-Istati Membri għandhom jawtorizzaw l-importazzjoni ta’ annimali domestiċi ta’ l-ispeċi ovini u kaprini jikkonformaw mal-ħtiġiet taċ-ċertifikat tas-saħħa ta’ l-annimali stipulat fl-Anness II, Taqsima 1 b fir-rigward ta’ annimali tat-trobbija. Dan iċ-ċertifikat għandu jakkompanja l-konsenji ta’ annimali ovini u kaprini għat-trobbija minn dawk il-pajjiżi terzi jew partijiet minnhom li jidhru fl-Anness, it-Taqsima 4, li tinsab mad-Deċiżjoni tal-Kummissjoni 97/232/KE.
3. Barra minn hekk l-Istati Membri għandhom jawtorizzaw l-importazzjoni ta’ annimali domestiċi ta’ l-ispeċi ovini u kaprini maħsuba għas-simna jew għat-trobbija biss jekk jissodisfaw il-ħtiġiet ta’ l-Anness II, Taqsima 1ċ, Kapitolu 1, jekk iddestinati għal merħliet uffiċjalment ħielsa mill-bruċellożi jew jekk jiġu minn pajjiż terz elenkat fl-Anness, Taqsima 5, li tinsab mad-Deċiżjoni 97/232/KE."
;;
3. l-Anness huwa sostitwit bl-Anness li jinsab ma’ din id-Deċiżjoni.
Artikolu 2
Din id-deċiżjoni għandha tapplika b’effett mill-1 ta’ Marzu 1997.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-3 Marzu 1997.